Det lød som et godt tilbud, da avisen Berlingske i går kunne beskrive, hvordan sydkoreanske embedsmænd for to uger siden henvendte sig til de danske myndigheder med et tilbud om at købe testkit.

Men myndighederne lod sig ikke overbevise af tilbuddet, og Danmark gik derfor glip af en mulighed for at indkøbe tusindvis af test, der kan bruges til at finde ud af, om personer er smittede med coronavirus.

Nu beklager sundhedsminister Magnus Heunicke forløbet i en mail til Folketingets sundhedsfordførere, som DR Nyheder er kommet i besiddelse af.

- Flere af jer har sikkert læst i Berlingske Tidende her til aften, at de danske sundhedsmyndigheder er blevet kontaktet af sydkoreanske embedsmænd, som har tilbudt at sælge testkit til Covid-19 fra sydkoreanske leverandører.